JUMAL KÕNELEB
Meil võib olla erinevaid arusaamu Jumalast,
aga Piibel kuulutab julgelt kirjas galaatlastele 5:1,
et Kristus on meid vabastanud vabaduseks.
Jumal on see, kes tahab, et sina ja mina oleksime vabad.
See näitab, kui hea Jumal on meil.
Ta tahab vabastada ning hoida sind ja mind vabadena.
See on rõõmusõnum, kas pole?
Vabadus. - Tõeline vabadus.
Kuidas on võimalik püsida vabana?
Elus on nii palju katsumusi
ning erinevaid asju, mis teevad muret.
Asju, mis kurvastavad ning hirmutavad.
Kuidas on üldse võimalik püsida vabana?
Mina töötan esimehe rollis.
Esimehe ülesannete hulka kuulub kõikide teiste teenimine.
Olen kõikidele toeks ja inimesed tulevad mulle rääkima
oma muredest ja raskustest või tahavad arutada arengusuundi.
Mõnikord tundub, et selle peale läheb terve päev.
Keda iganes kohtan, saan kaela muret ja kurbust.
Oleksin kui jäätmeauto juht või prügikonteiner. - Prügikast.
Kas saaksin püsida vabana ja kas see on üldse võimalik?
Just. - Kas see on võimalik?
Kas peaksin jääma teki alla oma kohvitassi ja juustuvõileivaga?
Üksinda kodus kohvi ja võileivaga olen ma ju ikka vaba.
Kas see käib nii, et peab minema üksildasse paika
ja veetma aega ainult Jeesusega ning siis ma olen ju küll vaba?
Mõistan, et elus on palju katsumusi.
Elus tuleb ette erinevaid katsumusi.
Kui Jeesus ütleb, et tahab meid vabastada,
ei tähenda see, et sureme kiiresti ja pääseme Taeva vabadusse.
Ta räägib vabadusest, milles on võimalik elada siin ja praegu.
Kõikide katsumuste keskel. - Raskuste keskel.
See on vabadus, mis võib olla minu sees,
kuigi ma elan keset igasuguseid katsumusi.
See on vägev. - Peame seda õigesti mõistma.
Rääkisime eelmises saates, millest kõigest Jeesus meid vabastas.
See on tõesti vinge.
Jeesuse sõnul teeb tõde meid vabaks.
Täna küsime, kuidas püsida vabana ja kust tuleb jõud, et püsida vabana.
Asi pole ainult teadmises,
mida Jeesus on teinud ja sellepärast olen vaba.
Jeesus räägib tõelisest jõust,
mis on reaalne tõde ja paneb meid püsima vabana.
Kirjas roomlastele 7:5 öeldakse:
"Sest kui me olime alles lihalikud, siis haarasid meie liikmeid
Seaduse kaudu tekkivad patukired, et kanda vilja surmale.
Aga nüüd, et me oleme surnud, siis oleme saanud lahti Seaduse alt,
millega meid kammitseti, nii et me teenime Jumalat
uuel teel Vaimu all ja mitte vanal teel kirjatähe all."
Vabadus, millest Piibel räägib, on Vaimu vabadus.
See pole hingeline vedelemine ja maiustuste sisse ahmimine.
See pole voodis teki all juustuleiva söömine, mis on ka tore.
Tõeline vabadus, mis hoiab meid vabadena, on Vaimus.
2. Korintlastele 3:17: "Ent Issand on Vaim,
ja seal, kus on Issanda Vaim, on vabadus."
See on väga sügav tõdemus.
Piibel kuulutab siin, et Issand on Vaim
ja seal, kus on Issanda Vaim, seal on vabadus."
Kus iganes on Püha Vaimu ligiolu, seal on ka vabadus.
See räägib sellest, et Püha Vaimu põhiolemus on vaba.
Kus iganes on Tema, seal on ka vabadust.
Ta on täis vabadust, mis on ta tõeline olemus.
Kus iganes Ta saab tegutseda ja olla,
kus Tema saab valitseda, seal on vabadus.
Oleme Joyga olnud erinevatel koosolekutel,
kus Püha Vaim on olnud vaba ning Talle on antud ruumi.
Vahel võib see olla vägagi metsik.
Meid see küll ei häiri, kui on aru saada,
et Püha Vaim on seal, teeb asju ja mõjutab inimesi.
Mõni naerab, teine nutab, üks hüpleb, teine tantsib.
Issand tegutsegu nii nagu tahab,
sest seal, kus on Issand, seal on vabadus.
See on Vaimu vabadus.
Kiri galaatlastele 5:18:
"Kui aga Vaim juhib teid, siis te ei ole Seaduse all."
Ta julgustab ja räägib siin, et võime olla Vaimu poolt juhitud.
Kiri galaatlastele 5:22: "Aga Vaimu vili on..."
Mida Püha Vaim ehk Jumala Vaim toob kaasa?
"Aga Vaimu vili on armastus, rõõm, rahu, pikk meel, lahkus,
headus, ustavus, tasadus, enesevalitsus."
Püha Vaim, Jumala Vaim tekitab meis selliseid asju.
Nüüd tuleb võtmeküsimus, mida rääkisime möödunud nädalal.
Galaatlastele 5:25 öeldakse nii:
"Kui me elame Vaimus, siis käigem ka Vaimus!"
Kõik need vaimuviljad on Vaimu viljad.
Piibel ütleb, et peaksime elama Vaimus, mitte hinges.
Iga inimene koosneb kolmest osast.
Meil on ihu ning hing, milles on me tunded, tahe ja mõtted.
Peale selle on veel vaim, mis on uuestisündinud.
Kui Sa pole veel uuestisündinud, võta kiiresti Jeesus vastu oma ellu
ja sinu vaim sünnib uuesti ning sa saad Jumala lapseks.
See pole selline asi,
mis üks kord juhtub ja peale seda on kõik täiuslik.
Peame käima Vaimus, mitte elama hingeliselt,
kus meie tunded kõiguvad edasi-tagasi.
Me peame käima Vaimus.
Kui elame Vaimus ja meie vaim on tugev,
on me elus kõik need vaimuviljad ning me püsime vabadena.
Mitte meie enda jõust, mõtete või tunnete tasandil.
Me ei saa nii püsida vabadena maailma möllamise keskel.
Probleemid ja katsumused viivad hinge tasandil elava inimese rappa.
Ainult Vaimus püsimine aitab elada sellest kõrgemal.
Kui me käime Vaimus, siis selles on meil vabadus.
Kui kõik oleks täiuslik, kui mu elus oleks kõik omal kohal,
siis ma oleksin kindlasti vaba ka niisama.
Elu ei ole aga selline.
Veidi aega võib muidugi olla elus kõik hästi ja rahulik.
Isegi ühe päeva jooksul jõuab juhtuda nii palju asju,
et mul pole mingit tahtmist osaleda kellegi teise elu toetamises
või viia evangeeliumi sinna, kus on pimedus ja raskused,
inimestele, kellel on minust suuremad hädad.
Vajan mingit jõudu, midagi, mida neile viia.
Vajan midagi, mis aitaks mul endal end hästi tunda.
Kui ma ootan seda,
et siis kui kõik on hästi, siis ma tunnen ennast hästi
ja kui kõik on mu vastu head, olen ka teiste vastu hea,
Siis läheb asi metsa.
See Vaim on tõesti Püha Vaim
ja seepärast ütles Jeesus jüngritele enne kui nad tegutsema hakkasid,
et ootaksid Jeruusalemmas, kuni nad saavad väe.
Kui Püha Vaim tuleb teisse, siis te saate väe.
Kui Püha Vaim tuleb sinu ellu, siis sa saad jõu.
Selles Vaimu jõus võid sa ka püsida vabana
ja käia kõikidest nendest olukordadest kõrgemal.
Ka meil on igasuguseid asju: kodus käib köögiremont
ja koolis on asjad, mis võiksid masendada või kiskuda alla.
Ainus viis elada sellest kõrgemal,
on elada Vaimus, Issandas ning sõltuda Tema jõust.
Kas loeksid Roomlaste 8:14?
"Sest kõik, keda iganes Jumala Vaim juhib, on Jumala lapsed.
Sest te ei ole saanud orjuse vaimu."
Jälle tuleb siin esile, et Issanda Vaim pole orjuse vaim.
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: "Abba! Isa!"
Seesama Vaim tunnistab koos meie vaimuga,
et me oleme Jumala lapsed."
Lapseõiguse Vaim!
Ma armastan seda lapseõiguse Vaimu!
Me ei ole saanud orjuse Vaimu.
Kui sul on ettekujutus,
et Jumal sunnib ja väsitab, siis see on täiesti vale pilt.
Sa pole saanud sellist Vaimu.
Kristuse Vaim on Püha Vaim, lapseõiguse Vaim, kelles hüüame:
"Isa, issi! Sa oled minu issi."
Selles ongi vabadus.
See arusaam, et mina olen laps ja Tema on Isa.
Mina olen väike ja Tema on suur.
See arusaam on minu jaoks uus.
Olen harjunud sellega, et mina ise olen tugev,
hoolitsen enese eest, kannan, pusin ja teen asju.
See uus süsteem, et Ta on Isa ja mina olen laps,
vabastab mind sügaval südamepõhjas.
Kiri galaatlastele 5:16:
"Ma tahan öelda: Käige Vaimus, siis te ei täida lihalikke himusid."
Ta julgustab meid käima Vaimus.
See tähendab tegelikult seda, et kui tahame püsida vabadena,
siis me ei saa mõtelda, et käime Joyga vaimus siin stuudios
ning jätame endast kõigile ainult võimalikult hea mulje.
See on midagi, mida teen ööpäevaringselt.
Püsige Vaimus ka kodus, ka siis kui vaatad televiisorit.
Püsi Vaimus kogu aeg, siis liha ei võta võimust
ja masendus ei saa võimust vaid me püsime vabadena.
Piibel ütleb otse, et peaksime kogu aeg elama sellist elu.
ja püsima selles, mitte mõtlema, et nüüd tahan lihtsalt natukene olla.
Sedasi tuleb kergelt pimedus ligi ning mured hakkavad rõhuma,
tunded kõiguvad üles ja alla ja korraga pole enam vabadust,
mis oli äsja olemas, kui püsisime Vaimus.
Kiri efeslastele 5:8:
"Sest varem te olite pimedus, nüüd aga olete valgus Issandas."
Siis Ta ütleb veel: "Käige nagu valguse lapsed."
Ta julgustab seda valima ja tuletab meile meelde:
"Joy, pea meeles käia valguse lapsena."
Kiri koloslastele 2:6: "Nii nagu te nüüd olete Kristuse
Jeesuse võtnud vastu Issandaks, nõnda käige temas."
Käige valguse lastena ning käige Temas ja Vaimus!
Johannese 15. peatükk on väga oluline,
sest selles peatükis Jeesus õpetab ja ütleb:
"Mina olen viinapuu ja teie olete oksad."
Kui oks ei püsi puu küljes, siis see kuivab ära.
Siis see ei kanna ka vilja. - See kuivab ära.
Kui te püsite minus, siis te kannate vilja.
Vaimus püsimine ja Vaimus käimine
on selgelt miski, mis ei toimu automaatselt.
Seda on oluline meeles pidada.
See on valik, mida võin teha.
Mingis mõttes pean seda harjutama ja valima.
Otsustama ja harjutama püsimist.
See on teadlik valik.
Kui räägitakse Vaimus käimisest,
siis see tähendab sama kui Kristuses püsimine.
Sama tähendab ka Jeesuse öeldu: "Püsige minu armastuses."
See ei ole pingutamine kuidagi Vaimus püsimiseks.
See on Temast lähtuvalt elamine.
Räägi, kuidas sa seda teed ja mida see konkreetselt tähendab.
Kui oled näiteks koolis tunnis ja seal toimub igasuguseid asju.
Esmalt läheb väga hästi, kuid äkki märkad mingit draamat.
Mida sa siis teed?
Hea, et seda küsid, sest argipäev paneb selle proovile.
Esmalt see kindlasti ärritab, et selline asi toimub.
Hea olukord, kus võib reageerida kas lihas või vaimus.
Milline on lihas?
Reageerimine on ärritumisest ning selle põhjal tegutsemine.
Mida sa siis teed?
Ärritun ja ütlen midagi liiga karmilt,
saan vihaseks ja ütlen pahasti või siis teen midagi pahasti.
Miks ei tohiks nii teha?
Mõnikord tuleb ka see kasuks.
Pean muidugi asjasse sekkuma,
kuid küsimus on see, kas sekkun oma ärrituses ja liha jõus
või võtan selle vastu Issandalt ja ütlen vajaliku Tema Vaimu kaudu.
Ma ei oska seda teisiti seletada,
kui et mul on kogu aeg süda avatud ülespoole.
Avatud? - Avatud Issandale.
Püüan kogu aeg elada Tema kaudu,
Lähtuvalt Tema Püha Vaimu ligiolust.
Nii, et see saab vabalt voolata.
Mitte et elan iseendale.
See on nagu luuk või kraan, mille hoiad Issanda suunas lahti.
Lahti või hoopis kinni.
Ma hoian selle kinni või avan.
Hoian pilgu Jeesusel ning hoian end avatuna.
Võin seda endale meelde tuletada ja märkan kohe, et elus on voolamine.
Olen märganud seda, kui suhtlen tööl alluvatega.
Kui näiteks kooli kööki tuuakse täiesti vale kaup,
siis ajab see muidugi vihale ja võivad kerkida üles igasugu tunded.
Olen temperamentne inimene ja lähen sellega ise kergelt kaasa.
Hakkan lobisema, tunded kerkivad ja tekib selline itaaliapärane olustik.
See kannab alati halba vilja.
Võime minna tülli ning öelda pahasti
ja ütlen selliseid sõnu, mida ei tohiks mingil juhul öelda.
Kõik on üks suur segadus ja pean paluma andestust.
Me peame asjad korda ajama ja see on päris keeruline.
Kui ma sel hetkel hingan sügavalt
ja avan ennast Issandale, siis püsin rahulikuna
ning suudan vihastamata tegeleda muredega.
Märkan, et olen rahulik.
Siis tuleb mulle pähe mõni mõte,
suudan asjasse sekkuda, suhelda ja kuulata.
Juba sellega, et suudan ära kuulata, rahunevad üldiselt asjad hetkega.
Ma ei hakka tülitsema vaid üksmeelselt hakkame mõtlema,
kuidas ja kes helistab ning ajab viisakalt varustajaga asju.
Me püsime armastuses, mis on meie kooli visiooniks.
See aitab tohutult palju.
See aitab ka abielus.
Aitab küll.
See asi nõuab harjutamist, sest lihas käimine on lihtsam.
See käib automaatselt - Tuleb iseenesest.
Vaimus elamine ja käimine nõuab harjutamist.
Kui see ära õppida, on see väga vabastav,
sest me ei lähe enam kaasa tunnete, temperamendi ja olukordadega.
Tekib tõesti Vaimu vili ja see toob kaasa vabaduse.
Kiri filiplastele 1:27:
"Ainult käituge Kristuse evangeeliumi vääriliselt."
Käib Joy kohta.
"et mina, olgu tulles ja teid nähes või tulemata jäädes,
kuuleksin teie kohta, et te püsite ühes vaimus."
Jälle püsimine.
"ja ühel meelel, võideldes.."
Vahel on see tõesti võitlus.
"võideldes evangeeliumi usu eest."
Ta räägib veel püsimisest koloslastele 1:23:
"kui te vaid jääte kindlaks ja rajatuks usule.."
1. Johannese kiri 2:24:
"Mida te algusest peale olete kuulnud, see püsigu teis.
Kui teis püsib see,
mida te algusest peale olete kuulnud, siis püsite teiegi Pojas ja Isas."
Harjutame Temas püsimist, sest siis me püsime vabaduses.
Palvetame koos sinuga.
Tänu, Jeesus, et tahad meile anda Püha Vaimu.
Tänu, Püha Vaim, et elad igaühes, kes usub Sinusse.
Tänu, Issand,
et kui Püha Vaim tuleb meisse, siis me saame jõudu.
Palume, et Püha Vaim puudutaks ning teeks meid kõiki elavaks.
Tule, Püha Vaim, vabasta,
õnnista, tervenda, tee terviklikuks, toida ja värskenda igaühte!
Langegu kõik ahelad, taganegu kogu pimedus,
kõik, mis ahistab ja rõhub kadugu Jeesuse nimel!
Kõik haigused kadugu Jeesuse nimel!
Tänu, Püha Vaim, et Sa tood väe,
mis annab jõudu, tervendab, vabastab ning taastab Jeesuse nimel.
Me ei suuda omas jõus ega jaksa käia isegi ühte päeva.
Sinu Vaimu väes me suudame.
Võid täita meid, et saame käia ja püsida Sinus.
Tänu, Jeesus!
Tänu, Issand, et võime võtta selle hetke
ja lihtsalt veeta Sinuga aega ning võtta vastu jõudu taevast.
Tänu, Issand, et tahad anda meile kõigile jõudu.
Kohe praegu.
Võime avada südame luugi,
ning su Püha Vaimu jõud tuleb meie sisse.
Tänu, Issand, et värskendad meid praegu.
Sinu Püha Vaimu värskendav mõju pulbitseb meis.
Elava vee vood pulbitsevad.
Seal, kus on Issanda Vaim, seal on vabadus.
Tood vabadust ja rõõmu.
Issand, tood rahu ja armastust.
Annad meile tõesti jõudu.
Issand, tänu, et värskendad meid just praegusel hetkel.
Võime saada värskust Sinu väest.
Täida meid oma imelise värskendava Püha Vaimuga.
Aitäh, Issand, et võime olla ülevoolavad karikad.
Muudkui voolab üle.
Issand, tänu, et oled öelnud,
et Sa ei taha üksnes anda meile imelisi sõnu
vaid ka jõudu elamiseks ning vaba olemiseks.
Jõudu olla õnnelik.
Sinu ligiolus on õnn.
Kõige keskel võime olla täis õnne ja Sinu imelist valgust.
Aitäh, Jeesus ja Püha Vaim!
Võiksin lõpetuseks ütelda,
et Püha Vaimu vastuvõtmine on väga lihtne asi.
Issand on lubanud, et see on kingitus igale usklikule.
Ei pea midagi sooritama
ega miskit erilist üritama või mingil kombel pühitsema.
See on Jumala laste leib, mis kuulub kingina igale usklikule.
Võid lihtsalt paluda: "Püha Vaim, täida mind!"
Võid Ta vastu võtta ja sa saad uue keele.
Võid hakata selles rääkima, - See lihtsalt tuleb sinust.
Julge rääkida ja ära oota.
Mõni ootab mingit sundust,
et Püha Vaim paneks või sunniks ise rääkima.
Ei. Piibel ütleb, et mina räägin uutes keeltes.
Püha Vaim on minu sees, aga mina ütlen neid sõnu.
Astu usus välja.
Lase sellel pulbitseda.
Pärast selle saate lõppu võid jätkata ning rääkida uutes keeltes.
Värskenda ennast sellega, et räägid taevaseid keeli.
Aamen.
JUMAL KÕNELEB
Evangeelium on rõõmusõnum.
See on rõõmusõnum, mis see vabastab.
Oleme saanud toredat tagasisidet inimestelt,
kes selle saate kaudu on leidnud lähedase suhte Jumalaga
ning selle kaudu leidnud armulise ja imelise Jumala.
Tänu, Jeesus!
Hakka ka sina toetama TV7 tööd, sest rõõmusõnumit
tasub levitada kogu maailmas nii efektiivselt kui vaid suudame.
Võid annetamiseks helistada telefoninumbrile 9001777
Kõne maksab Eestis 7 eurot.
Võid kasutada ka pangarekvisiite, mida näed peatselt ekraanil.
Tule osalema!
Aeg on levitada rõõmusõnumit kogu maailma!
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin